Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 1647

1. A szobrászat és kerámia mûhelygyakorlat gyakorlati vizsga két részbõl tevõdik össze: A) Tervezési dokumentációval együtt benyújtott kész tárgy, tárgycsoport a szobrászat vagy kerámia mûfajából. A benyújtott vizsgamunka – tanári irányítással megvalósított – tervezési munka alapján létrehozott alkotás, amely lehet: – mintázott, faragott, applikált dombormû terrakottából, gipszbõl, fából vagy bármely más anyagból, – mintázott körplasztika, égetett agyagból, gipszbõl – mázazva, festve vagy patinázva, – drótból, fából, hungarocellbõl vagy egyéb szobrászati anyagból készített plasztika, – felrakással, korongolással vagy egyéb technikák kombinációjával készített tárgy, tárgycsoport, – épületkerámia vagy épületszobrászati díszítõelem. A vizsgamunkát a továbbképzõ utolsó évfolyamának szorgalmi ideje alatt, a második félévben kell elkészíteni, és a mûvészeti záróvizsga napját megelõzõen tíz nappal kell a tanulónak leadnia a vizsgát szervezõ intézménynek. B) A záróvizsga helyszínén, ideje alatt önállóan elkészített tárgy, tárgycsoport a szobrászat vagy kerámia mûfajából. Az intézmény által meghatározott vizsgafeladat tervvázlat alapján, agyagból vagy egyéb szobrászati anyagból, szabadon választott mintázási, konstruálási, felületdíszítési technikával létrehozott alkotás, amely lehet: – figurális vagy nonfiguratív plakett, dombormû, – korongozott vagy más technikával készített edény, – a szobrászatban és a kerámiában használatos eljárások valamelyikével, vagy ötvözésével készült plasztika, – mintázott építészeti díszítõelem.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes